CELEX: 32018D1105(01)
Language: lv
Date: 2018-10-05 00:00:00
Title: Komisijas Īstenošanas lēmums (2018. gada 5. oktobris) par to, lai Eiropas Savienības Oficiālajā Vēstnesī publicētu pieteikumu par Eiropas Parlamenta un Padomes Regulas (ES) Nr. 1308/2013 105. pantā minētu grozījumu ar aizsargātu nosaukumu apzīmēta vīna nozares produkta specifikācijā (Vinos de Madrid (ACVN))

5.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 398/8
               
            
         KOMISIJAS ĪSTENOŠANAS LĒMUMS
         (2018. gada 5. oktobris)
         par to, lai Eiropas Savienības Oficiālajā Vēstnesī publicētu pieteikumu par Eiropas Parlamenta un Padomes Regulas (ES) Nr. 1308/2013 105. pantā minētu grozījumu ar aizsargātu nosaukumu apzīmēta vīna nozares produkta specifikācijā
         (Vinos de Madrid (ACVN))
         (2018/C 398/12)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
         tā kā:
         
                     (1)
                  
                  
                     Spānija saskaņā ar Regulas (ES) Nr. 1308/2013 105. pantu ir iesniegusi ar nosaukumu “Vinos de Madrid” apzīmētā produkta specifikācijas grozījuma pieteikumu.
                  
               
                     (2)
                  
                  
                     Komisija ir pārbaudījusi pieteikumu un secinājusi, ka Regulas (ES) Nr. 1308/2013 93.–96. pantā, 97. panta 1. punktā, 100., 101. un 102. pantā izklāstītie nosacījumi ir ievēroti.
                  
               
                     (3)
                  
                  
                     Lai būtu iespējams iesniegt iebilduma paziņojumus saskaņā ar Regulas (ES) Nr. 1308/2013 98. pantu, ar nosaukumu “Vinos de Madrid” apzīmētā produkta specifikācijas grozījuma pieteikums būtu jāpublicē Eiropas Savienības Oficiālajā Vēstnesī,
                  
               IR NOLĒMUSI ŠĀDI.
         
            Vienīgais pants
            Ar nosaukumu “Vinos de Madrid” (ACVN) apzīmētā produkta specifikācijas grozījuma pieteikums, kas iesniegts saskaņā ar Regulas (ES) Nr. 1308/2013 105. pantu, ir iekļauts šā lēmuma pielikumā.
            Saskaņā ar Regulas (ES) Nr. 1308/2013 98. pantu šā lēmuma publikācija dod tiesības izteikt iebildumus pret šā panta pirmajā daļā minēto specifikācijas grozījumu divu mēnešu laikā no dienas, kad to publicē Eiropas Savienības Oficiālajā Vēstnesī.
         
         
            Briselē, 2018. gada 5. oktobrī
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 671. lpp.
         
      
      
         
            PIELIKUMS
            
               “VINOS DE MADRID”
            
            
               PDO-ES-A1525-AM02
            
            
               Piemērošanas diena: 25.2.2016.
            
            PRODUKTA SPECIFIKĀCIJAS GROZĪJUMA PIETEIKUMS
            1.   Grozījumam piemērojamie noteikumi
            
            Regulas (ES) Nr. 1308/2013 105. pants – grozījums, kas nav maznozīmīgs.
            2.   Grozījuma apraksts un pamatojums
            
            2.1.   Grozījums, lai paplašinātu aizsargājamo ģeogrāfisko apgabalu, pievienojot jaunu apakšapgabalu El Molar
            Grozījuma apraksts un pamatojums
            Pieejamie pētījumi un dokumenti atklāj, ka pašreizējā “Vinos de Madrid” cilmes vietas nosaukuma pašreizējā ģeogrāfiskā apgabala administratīvā robeža nav pilnībā atbilstoša, jo tajā nav iekļauts vēl viens reģions, kurā faktiski ražo vīnu un kurā tiek ievērota vīna ražošanas tradicionālā prakse attiecībā uz abām vīnu kategorijām, uz ko attiecas šis cilmes vietas nosaukums (vīns un kvalitatīvs dzirkstošais vīns). Šā iemesla dēļ vīnkopji, vīna ražotāji un to vienpadsmit pašvaldību iestādes, kas veido apakšapgabalu, ko pazīst ar nosaukumu El Modar, ir izteikušas interesi pievienoties “Vinos de Madrid” cilmes vietas nosaukumam.
            Produkta specifikācijas 4. iedaļā ir jāgroza ģeogrāfiskais apgabals, kurā ražo “Vinos de Madrid” cilmes vietas nosaukuma vīnu. Trīs esošos apakšapgabalus (Arganda, Navalcarnero un San Martín de Valdeiglesias) papildina ar ceturto apakšapgabalu El Molar.
            Jaunais apakšapgabals El Molar sastāv no 11 pašvaldībām: Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetorres de Jarama un Venturada, kam ir tādi paši dabas un cilvēka faktori kā apgabalam, kurš pašlaik iekļauts “Vinos de Madrid” cilmes vietas nosaukumā, un kam ir tāda pati saikne starp produktu un ģeogrāfisko apgabalu.
            Tas nozīmē, ka aizsargātais ģeogrāfiskais apgabals tagad sastāvēs no 70 pašvaldībām, nevis esošajām 59 pašvaldībām, kuras veido pārējos trīs apakšapgabalus.
            Arī vienotā dokumenta 6. punkts ir jāgroza, lai tā formulējums būtu identisks produkta specifikācijas 4. iedaļai.
            2.2.   Vīnu apraksts
            
            Produkta specifikācijas 2. punkta a) apakšpunktu par analītiskajām īpašībām groza, lai noteiktu minimālo faktisko spirta koncentrāciju, kas nepieciešama, lai nodrošinātu šā jaunā ģeogrāfiskā apakšapgabala El Molar viendabīgumu; minētā spirta koncentrācija ir noteikta 11 % baltvīniem, 11,5 % sārtvīniem un 12 % sarkanvīniem. Jāatzīmē, ka šīs vērtības ir tādas pašas, kā divos pašreizējos apakšapgabalos (Navalcarnero un San Martin de Valdeiglesias). Pārējiem analītiskajiem parametriem šajā jaunajā apakšapgabalā nav īpašu vērtību; piemēro tos, kas noteikti ACVN “Vinos de Madrid”.
            Tas vienoto dokumentu neietekmē.
            2.3.   Vīna vīnogu šķirne vai šķirnes
            
            Produkta specifikācijas 6. punktu groza, lai noteiktu galvenās vīnogu šķirnes jaunajā apakšapgabalā El Molar, proti, “Malvar” attiecībā uz baltvīniem un “Red Grenache” – sarkanvīniem.
            Jebkurā gadījumā tās pašas vīnogu šķirnes, ko pašlaik atļauts audzēt, tiek saglabātas attiecībā uz jauno apakšapgabalu un trim esošajiem apakšapgabaliem; baltvīniem: “Malvar”, “Albillo Real”, “Airén”, “Viura”, “Torrontés”, “Parellada”, “Moscatel de grano menudo” (smalko sēklu “Muscat”) un “Sauvignon Blanc”; sarkanvīniem: “Tinto Fino” (“Tempranillo” vai “Cencibel”), “Red Grenache”, “Merlot”, “Cabernet Sauvignon”, “Syrah”, “Petit Verdot”, “Graciano” un “Grenache Tintorera”.
            Tas vienoto dokumentu neietekmē.
            2.4.   Saikne ar ģeogrāfisko apgabalu
            
            Pirmās vīndarības pazīmes El Molar apakšapgabalā bija vērojamas jau agrajos viduslaikos. Reģiona vecākās “vīna alas”, kurām ir arābu izcelsme, ir datējamas ar 9. un 10. gadsimtu. Pirmās rakstiskās liecības par vīna dārziem San Agustín de Guadalix ir datētas ar 13. gadsimtu, bet pārējās pašvaldībās – ar 14. gadsimtu. Šī nodarbe turpinās līdz pat mūsdienām, un šobrīd pastāv 4 ražošanas uzņēmumi, 600 vīna dārzu nogabali un vairāk nekā 300 aktīvu vīnkopju. Tāpēc jaunais El Molar apakšapgabals ir iekļauts pašreizējā cilmes vietas nosaukumā “Vinos de Madrid” un tam ir tas pats vēsturiskais pamatojums.
            Var arī apstiprināt, ka jaunajā El Molar apakšapgabalā ir tādas pašas vienveidīgas un viendabīgas augsnes un klimatiskās īpašības, šķirnes, audzēšanas un vīndarības metodes kas tās saista ar pašreizējo ģeogrāfisko apgabalu, kurš aizsargāts ar “Vinos de Madrid” cilmes vietas nosaukumu.
            
               El Molar apakšapgabalā visizplatītākās šķirnes ir “Red Grenache” un “Malvar”. Tās šajā apgabalā tiek audzētas jau kopš senseniem laikiem un ir sastopamas arī citos pašreizējos apakšapgabalos, kuros ir izplatītas arī citas vīnogu šķirnes, kas kopš neatminamiem laikiem piešķir tajos ražotajiem vīniem nevainojamu reputāciju.
            7.a iedaļa. “Ģeogrāfiskā apgabala specifika”. Produktu specifikāciju dabas faktori tiek paplašināti, iekļaujot norādes uz jauno El Molar apakšapgabalu.
            
                        —
                     
                     
                        
                           El Molar apakšapgabals atrodas starp centrālo sistēmu un Haramas upi.
                     
                  
                        —
                     
                     
                        
                           El Molar apakšapgabala augsnes apraksts: El Molar apakšapgabala augsne ir veidojusies no tādiem ģeoloģiskiem materiāliem kā granīts, kvarcs, dabīgais šīfers, slāneklis, gneiss, smilšakmens, merģelis, kaļķakmens merģelis, kaļķakmens un smilšakmens ar laukšpatu. Šajā apakšapgabalā vīnogulāji atrodas atklātā laukā un Haramas upes aluviālās zonās, un augsnes ir to augšņu maisījums, kas atrodamas trīs esošajos apakšapgabalos, apgabals starp upēm ir salīdzinoši līdzens (tas attiecas uz visiem četriem apakšapgabaliem). PH diapazons ir ļoti plašs – no ļoti skāba līdz ļoti sārmainam.
                     
                  
                        —
                     
                     
                        “Augstums un nokrišņu daudzums”. El Vellón un Colmenar Viejo pašvaldības piekļaujas augstākiem kalnu apgabaliem. San Martín un El Molar tiek dēvēti par apakšapgabaliem ar lielāko nokrišņu daudzumu.
                     
                  Produkta specifikācijas 7.b iedaļā, kas attiecas uz cilvēkfaktoriem, ““Malvar” šķirne, kas radusies Arganda un Navalcarnero” aizstāj ar “… “Malvar” šķirne, kas radusies Arganda, Navalcarnero un El Molar”. Tāpat tajā daļā, kurā precizēta “Grenache” šķirnes (“karalienes”) nozīme Navalcarneo un San Martín, grozījumi paplašina šo nozīmi uz Navalcarnero, El Molar un San Martín.
            Ņemot vērā grozījumus saistībā ar ģeogrāfisko apgabalu, minētos skaitļus labo tā, lai iepriekšējās atsauces uz “trim apakšapgabaliem” tiktu mainītas uz “četriem apakšapgabaliem”.
            7.c iedaļā produktu specifikāciju savstarpējā mijiedarbība ir pārfrāzēta, lai skaidrāk izceltu iezīmes, kas pamatā vai pilnībā ir saistītas ar ģeogrāfisko vidi katrai vīnkopības produktu kategorijai, uz kuru attiecas cilmes vietas nosaukums “Vinos de Madrid”, – vīnam un dzirkstošajam vīnam, kas attiecas uz četriem apakšapgabaliem:
            
               “Ģeogrāfiskās vides fiziskās īpatnības apvienojumā ar klimatiskajiem apstākļiem (konkrēta augstuma plakankalne un upes, kontinentālais klimats, neliels nokrišņu daudzums, nabadzīgas augsnes ar vidējo ražību aptuveni 3 000 kg uz hektāru) veido baltvīnus, kas ir sausi un krēmīgi ar rūgtenu pēcgaršu, ar gatavu balto augļu notīm un vidēju līdz mazu skābumu. Savukārt sārtvīni un sarkanvīni šā iemesla dēļ ir ar augstu spirta koncentrāciju un intensīvu krāsu, kas atgādina gatavus vai pārgatavojušos sarkanos vai melnos augļus.
               Dzirkstošajiem vīniem (baltvīniem un sārtvīniem) ir vieni un tie paši apgabala atšķirības elementi (raksturīgi augsnes un klimatiskie faktori), kā arī tie paši kultūras un cilvēkfaktori (lielums, stādīšanas blīvums, šķirnes, kultūras prakse, minimālais kopējais skābums 5 g/l), kas tiem piešķir raksturīgās īpašības, proti, izskatu, aromātu, nogulu nianses un garša. Ražojot saskaņā ar tradicionālo metodi, šie dzirkstošie vīni ir maigi un krēmīgi un tiem piemīt ģeogrāfiskajā apgabalā ražotu vīnu aromātu un garšu maisījums. Ja tiem veic otru fermentācijas procesu, kad tie tiek pildīti pudelēs, pārspiediens un nogatavināšana uz fermentācijas nogulām dod tiem smalkus, noturīgus burbuļus, augļainu, mikrobioloģisko aromātu un svaigu, asu garšu.
               Šīs ģeogrāfiskās vides dabiskās īpatnības apvienojumā ar vīnkopju smago darbu gadsimtu garumā un saskaņa, kas panākta, īstās šķirnes stādot pareizajās augsnēs, rada kvalitatīvus vīnus ar īpašu identitāti.”
            
            8. punkts. Groza vienotā dokumenta saites(-šu) aprakstu, lai nodrošinātu produkta specifikācijas jaunā teksta kopsavilkumu.
            2.5.   Iespēja palielināt ražu
            
            Apraksts un pamatojums
            Pavasarī (ziedēšanas laikā) sagatavo ziņojumu par auglību, bet pirms ražas novākšanas sagatavo pamatotu tehnisko ziņojumu (novērtējot tādus aspektus kā lietusgāzes ziemā vai bezsala pavasaris), lai pierādītu, ka šī novirze negatīvi neietekmēs aizsargātā produkta kvalitāti. Jebkurā gadījumā maksimālais pieļaujamais palielinājums nedrīkst pārsniegt 25 % no noteiktajām robežvērtībām.
            Grozījums produkta specifikācijas 8. punktā “Papildu prasības” un vienotā dokumenta 2.5.1. iedaļā, paredzot iespēju palielināt ieguves apjomu.
            VIENOTS DOKUMENTS
            1.   Reģistrētais nosaukums
            
            “Vinos de Madrid”
            2.   Ģeogrāfiskās izcelsmes norādes veids
            
            ACVN – aizsargāts cilmes vietas nosaukums
            3.   Vīnkopības produktu kategorijas
            
            
                     
                        1.
                     
                     
                        Vīns
                     
                  
                     
                        5.
                     
                     
                        Kvalitatīvs dzirkstošais vīns
                     
                  4.   Vīna vai vīnu apraksts
            
            
               Vīns – baltvīni
            
            
               
                  Izskats.
                Bāla salmu dzeltena krāsa, kas jauniem vīniem dažreiz ir ar izteikti zaļu līdz pelēku toni; “Crianza” vai “Reserva” vīniem tā pārvēršas zeltaini dzeltenā vai vecināta zelta krāsā. Baltvīniem, kas ir raudzēti vai izturēti ozolkoka mucās, ir salmu dzeltenie toņi, kas izturot kļūst par zelta toņiem.
            
               
                  Smarža.
                Svaigs un galvenokārt augļains aromāts, kas satur tādu augļu aromātus, kuriem ir sēklas vai kauliņi, tropiskus aromātus un dedzināta cukura aromātu. Vīniem, kas ir izturēti un/vai raudzēti vai izturēti ozolkoka mucās, proporcionāli to vecumam ir pikants, balzama un/vai koksnes aromāts. “Sobremadres” var būt rauga aromāts.
            
               
                  Garša.
                Svaiga garša, viegli skābena garša un pussaldiem un saldiem vīniem – salda. Krēmīga un ar rūgtenu pēcgaršu. Viegla un vidēji ilgi noturīga garša.
            
               
                  Minimālā faktiskā stiprība:
                10 tilp. % Arganda apakšapgabalā.
            
               
                  Maksimālais sēra dioksīda saturs:
                250, ja > 5 g/l cukura.
            
               
                  Gaistošā skābuma robeža:
                16,7 mekv./l vīniem, kas vecāki par vienu gadu.
            
               
                  “Sobremadres” minimālais kopējais skābums:
                < 5 g/l
            
                        Vispārīgās analītiskās īpašības
                     
                  
                        Maksimālais kopējais spirta saturs (tilp. %)
                     
                     
                         
                     
                  
                        Minimālais faktiskais spirta saturs (tilp. %)
                     
                     
                        11
                     
                  
                        Minimālais kopējais skābums
                     
                     
                        izteikts vīnskābē – 4,5  grami uz litru
                     
                  
                        Maksimālais gaistošais skābums (miliekvivalentos litrā)
                     
                     
                        13,3 
                     
                  
                        Kopējais sēra dioksīda saturs (miligramos uz litru)
                     
                     
                        180
                     
                  Vērtības, kas nav norādītas, noteikti nepārsniedz juridiskos ierobežojumus saskaņā ar attiecīgajiem ES tiesību aktiem.
            
               Vīns – sārtvīni
            
            
               
                  Izskats.
                Rozā ar zemeņu, aveņu vai laša toni; sārtvīnos, kas ir vecāki par diviem gadiem vai kas ir izturēti, var būt oranžās krāsas.
            
               
                  Smarža.
                Svaiga un augļaina ar sarkano augļu un/vai ziedu un/vai augu aromātu. Vīniem, kas ir vairāk nekā divus gadus veci, proporcionāli to vecumam smarža var būt apvienota ar pikantiem aromātiem.
            
               
                  Garša.
                Svaiga garša, viegli skābena garša un pussaldiem un saldiem vīniem – salda. Krēmīga ar vieglu tanīna garšu; vidēji ilgi noturīga garša.
            
               
                  Minimālā faktiskā stiprība:
                11 tilp. % Arganda apakšapgabalā.
            
               
                  Maksimālais sēra dioksīda saturs:
                250, ja > 5 g/l reducējošā cukura.
            
               
                  Maksimālais gaistošā skābuma daudzums:
                16,7 mekv./l vīniem, kas vecāki par vienu gadu.
            
                        Vispārīgās analītiskās īpašības
                     
                  
                        Maksimālais kopējais spirta saturs (tilp. %)
                     
                     
                         
                     
                  
                        Minimālais faktiskais spirta saturs (tilp. %)
                     
                     
                        11,5 
                     
                  
                        Minimālais kopējais skābums
                     
                     
                        izteikts vīnskābē – 4,5  grami uz litru
                     
                  
                        Maksimālais gaistošais skābums (miliekvivalentos litrā)
                     
                     
                        13,3 
                     
                  
                        Kopējais sēra dioksīda saturs (miligramos uz litru)
                     
                     
                        180
                     
                  Vērtības, kas nav norādītas, noteikti nepārsniedz juridiskos ierobežojumus saskaņā ar attiecīgajiem ES tiesību aktiem.
            
               Vīns – sarkanvīni
            
            
               
                  Izskats.
                Jauniem vīniem– sarkani, violeti līdz ķirškrāsas toņi, izturētiem vīniem – rubīna krāsas līdz ķieģeļsarkanas krāsas toņi.
            
               
                  Smarža.
                Jauniem vīniem – svaigs, augļains un/vai augu aromāts; ja vīni ražoti un izturēti ozolkoka mucās, var būt koksnes aromāti. Izturētiem vīniem – žāvētu augļu, garšvielu, aromātisko augu, kā arī apdedzinājuma un/vai minerālvielu aromāti. “Sobremadres” var būt rauga aromāts.
            
               
                  Garša.
                Tanīna piesātināta, silta un noturīga. Jaunajiem vīniem – augļaina garša, vīniem, ko fermentē un/vai nogatavina ozolkoka mucās, – ozolkoka mucu nianses.
            “Sobremadres” ir noteikts krēmīgums.
            
               
                  Minimālā faktiskā stiprība:
                11,5 tilp. % Arganda apakšapgabalā.
            
               
                  Maksimālais sēra dioksīda saturs:
                200, ja > 5 g/l reducējošā cukura.
            
               
                  Gaistošā skābuma robeža:
                16,7 mekv./l vīniem, kas vecāki par vienu gadu.
            
               
                  “Sobremadres” minimālais kopējais skābums:
                < 5 g/l
            
                        Vispārīgās analītiskās īpašības
                     
                  
                        Maksimālais kopējais spirta saturs (tilp. %)
                     
                     
                         
                     
                  
                        Minimālais faktiskais spirta saturs (tilp. %)
                     
                     
                        12
                     
                  
                        Minimālais kopējais skābums
                     
                     
                        izteikts vīnskābē – 4,5  grami uz litru
                     
                  
                        Maksimālais gaistošais skābums (miliekvivalentos litrā)
                     
                     
                        13,3 
                     
                  
                        Kopējais sēra dioksīda saturs (miligramos uz litru)
                     
                     
                        150
                     
                  Vērtības, kas nav norādītas, noteikti nepārsniedz juridiskos ierobežojumus saskaņā ar attiecīgajiem ES tiesību aktiem.
            
               Kvalitatīvs dzirkstošais vīns
            
            
               
                  Izskats.
                no bāli salmu dzeltenas krāsas līdz nedaudz zeltainai atkarībā no vecuma. Trausli un bagātīgi burbuļi, kas laika gaitā izdalās. Dzirkstošajiem sārtvīniem – zemeņu vai lašu rozā krāsa.
            
               
                  Smarža.
                Augļains un mikrobioloģisks aromāts.
            
               
                  Garša.
                Svaiga un asa; sārtvīniem ar zināmu krēmīgumu; salda, ja vīnu cukura saturs pārsniedz 10 g.
            
                        Vispārīgās analītiskās īpašības
                     
                  
                        Maksimālais kopējais spirta saturs (tilp. %)
                     
                     
                         
                     
                  
                        Minimālais faktiskais spirta saturs (tilp. %)
                     
                     
                         
                     
                  
                        Minimālais kopējais skābums
                     
                     
                        izteikts vīnskābē – 5 grami uz litru
                     
                  
                        Maksimālais gaistošais skābums (miliekvivalentos litrā)
                     
                     
                        10
                     
                  
                        Kopējais sēra dioksīda saturs (miligramos uz litru)
                     
                     
                         
                     
                  Vērtības, kas nav norādītas, noteikti nepārsniedz juridiskos ierobežojumus saskaņā ar attiecīgajiem ES tiesību aktiem.
            5.   Vīndarības metodes
            
            a)   Galvenās vīndarības metodes
            
            
               Audzēšanas prakse
            
            Kultūraugu apsaimniekošanas metodes visiem vīniem.
            Stādījumu biezība. No 900 līdz 4 000 vīnogulāju uz hektāru.
            Audzēšana un apgriešana: Goblet vai špaleru vīnogulāju audzēšanas sistēmas ar ne vairāk kā 16 ienesīgiem pumpuriem uz viena vīnogulāja vai 36 000 uz viena hektāra.
            Konkrētās sezonās Regulatīvā padome var vai nu pēc saviem ieskatiem, vai pēc ieinteresēto vīnkopju pieprasījuma mainīt maksimālo ražu no hektāra. Tādēļ šīs jomas kompetentajām iestādēm jāsagatavo ziņojums, kurā apkopoti attiecīgie tehniskie ziņojumi, lai pierādītu, ka izmaiņām nebūs negatīvas ietekmes uz aizsargātā produkta kvalitāti. Jebkurā gadījumā šīs izmaiņas nedrīkst pārsniegt 25 % no noteiktās robežvērtības.
            
               Īpašā vīndarības metode
            
            Maksimālais ieguves apjoms ir 74 litri misas no katriem 100 kg ražas.
            Vīnu ar cilmes vietas nosaukumu ražošanai piemērotu vīnogu cukura saturs ir vienāds ar vai lielāks par 170 grādiem uz litru misas.
            Baltvīnus un sarkanvīnus, kas, pateicoties to īpašajai ražošanas metodei, satur endogēnas izcelsmes oglekļa gāzi, kas rodas vīnogu misu fermentējot ar madres (saspiestas, no ķekariem atdalītas vīnogas), var apzīmēt “Sobremadres”.
            Dzirkstošo vīnu izgatavo no baltvīna un sārtvīna.
            Ražošanā drīkst izmantot tikai atļautās vīnogu šķirnes. Ražošanā izmanto tradicionālo metodi.
            
               Ierobežojumi attiecībā uz vinifikāciju
            
            Tādas misas ekstrakcijai no svaigām vīnogām, ko pārstrādā pirmo reizi, vai, ja sarkanvīna ražošanā vīnu ražo no fermentētām čagām, procesos, ko izmanto, lai iegūtu produktus, kas piemēroti cilmes vietas nosaukuma “Vinos de Madrid” iegūšanai, mehāniskās sistēmas var izmantot tikai tad, ja tās nekaitē ķekara cietajiem elementiem; ir aizliegts izmantot ātrgaitas centrbēdzes drupinātāju.
            Nedrīkst vīnogas iepriekš sasildīt, nedz arī vīnogu misu vai vīnu sildīt kopā ar vīnogu čagām, lai šādi pastiprinātu krāsvielas ekstrakciju.
            b)   Maksimālās ražas
            
            “Malvar”, “Airén”, “Vura”, “Parellada” un “Torrontés” šķirnes
            8 000 kg vīnogu no hektāra
            “Malvar”, “Airén”, “Vura”, “Parellada” un “Torrontés” šķirnes
            56 hl no hektāra
            Citas šķirnes
            7 000 kg vīnogu no hektāra
            Citas šķirnes
            49 hl no hektāra
            6.   Noteiktais apgabals
            
            To vīnu ražošanas apgabalā, uz kuriem attiecas cilmes vietas nosaukums “Vinos de Madrid”, ietilpst zeme, kas atrodas šādās Madrides apgabala pašvaldībās un ietver apakšapgabalus Arganda, Navalcarnero, San Martin de Valdeiglesias un El Molar:
            
                        —
                     
                     
                        
                           Arganda apakšapgabals
                        
                           Ambite, Aranjuez, Arganda del Rey, Belmonte de Tajo, Brea del Tajo, Campo Real, Carabaña, Colmenar de Oreja, Chinchón, the “El Encín” estate (Alcalá de Henares), Estremera, Fuentidueña de Tajo, Getafe, Loeches, Mejorada del Campo, Morata de Tajuña, Nuevo Baztán, Olmeda de las Fuentes, Orusco, Perales de Tajuña, Pezuela de las Torres, Pozuelo del Rey, Tielmes, Titulcia, Torres de la Alameda, Valdaracete, Valdelaguna, Valdilecha, Villaconejos, Villamanrique de Tajo, Villar del Olmo un Villarejo de Salvanés.
                     
                  
                        —
                     
                     
                        
                           Navalcarnero apakšapgabals
                        
                           El Alamo, Aldea del Fresno, Arroyomolinos, Batres, Brunete, Fuenlabrada, Griñón, Humanes de Madrid, Moraleja de Enmedio, Móstoles, Navalcarnero, Parla, Serranillos del Valle, Sevilla la Nueva, Valdemorillo, Villamanta, Villamantilla, Villanueva de la Cañada un Villaviciosa de Odón.
                     
                  
                        —
                     
                     
                        
                           San Martin de Valdeiglesias apakšapgabals
                        
                           Cadalso de los Vidrios, Cenicientos, Colmenar del Arroyo, Chapinería, Navas del Rey, Pelayos de la Presa, Rozas de Puerto Real, San Martín de Valdeiglesias un Villa del Prado.
                     
                  
                        —
                     
                     
                        
                           El Molar apakšapgabals
                        
                           Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetrorres del Jarama un Venturada.
                     
                  7.   Galvenās vīna vīnogu šķirnes
            
            
                         
                     
                     
                        “RED GRENACHE – LLADONER”
                     
                  
                         
                     
                     
                        “ALBILLO REAL”
                     
                  
                         
                     
                     
                        “MALVAR”
                     
                  
                         
                     
                     
                        “TEMPRANILLO – CENCIBEL TEMPRANILLO – TINTO FINO”
                     
                  8.   Saiknes vai saikņu apraksts
            
            
               Vīns un kvalitatīvs dzirkstošais vīns
            
            ACVN “Vinos de Madrid” ziemeļos un rietumos norobežo Spānijas centrālā kalnu sistēma – vertikāla ass, kas atdala Madridi no Kastīlijas un Leonas. Austrumos to ierobežo Alcarria – noteikta augstuma plakankalne ar mazauglīgu vai neauglīgu zemi un skarbu klimatu, kas ir dabiska robeža ar Kastīlijas-Lamančas plakankalni. Tajo upe ir dabīga robeža dienvidos. Cilmes vietu šķērso seši ūdensceļi, kas iezīmē vīnogulāju aklimatizācijas apgabalus: San Martín de Valdeiglesias apakšapgabals atrodas starp centrālo sistēmu un Alberche upi; Navalcarnero apakšapgabals – starp Alberche upi un Gvadarramas upi; El Molar apakšapgabals – starp centrālo sistēmu un Jarama upi, bet Arganda apakšapgabals – starp Gvadarramas un Taho upēm.
            
               Arganda apakšapgabalā pārsvarā sastopamās augsnes ir ar augstu kaļķakmens saturu, dažas – ar ģipsi saturošu merģeli (sārmaina PH); Navalcarnero apakšapgabalā tās ir ar silīcija izcelsmi, līdzenumos ar skābu pH; San Martín de Valdeiglesias apakšapgabala augsnes nogāzēs un piekalnēs lielākoties ir veidotas no granīta un ar skābu pH; El Molar apakšapgabalā augsne ir veidojusies no ļoti daudzveidīgiem ģeoloģiskiem materiāliem, veidojot pārējos trīs apakšapgabalos sastopamo augšņu kombināciju.
            Vīnogulājus audzē 480–1 000 metru augstumā virs jūras līmeņa. Apgabalā ir kontinentāls Vidusjūras klimats, tā vidējais gada nokrišņu daudzums ir 658 mm un gaisa temperatūra ir robežās starp +40 un –17 °C. Saulesgaismas daudzums ir robežās starp 2 300 un 2 800 stundām.
            Šie augsnes un klimatiskie apstākļi ir ietekmējuši cilvēkfaktoru attiecībā uz vīnogulāju īpašo apstrādi, tie tradicionāli ir audzēti goblet sistēmās bez apūdeņošanas, ar zemu stādījumu blīvumu un ierobežotu augu aizsardzības līdzekļu daudzumu. Dabas faktori ir ietekmējuši arī stādīšanai paredzēto šķirņu izvēli, proti, Arganda, Navalcarnero un El Molar tiek audzēta “Malavar” šķirne, bet San Martín de Valdeiglesias tradicionālā šķirne ir Albillo Real. Sarkanvīna ražošanai Arganda apakšapgabalā audzē “Tinto Fino”, bet Navalcarnero, San Martín de Valdeiglesias un El Molar apakšapgabalos audzē “Red Grenache”, jo šīs vīnogu šķirnes minētajos apgabalos tiek tradicionāli audzētas kopš senseniem laikiem un tām ir izšķirīga ietekme uz ražoto vīnu aromātu un garšu.
            Vietējās šķirnes ir “Malvar” (Arganda, Navalcarnero un El Molar) un “Albillo Real” (San Martín de Valdeiglesias). Sarkanvīnu ražošanai izmantotās vietējās šķirnes ir “Tinto Fino” (Arganda) un “Red Grenache” (Navalcarnero, San Martín de Valdeiglesias un El Molar).
            Saistībā ar tradicionālo vīndarības praksi galvenais uzsvars tiek likts uz “Sobremadre” vīniem, ko pudelēs iepilda bez nokāšanas pēc tam, kad misa ir bijusi atstāta saskarē ar madres (saspiestas, no ķekariem atdalītas vīnogas).
            Vīniem, kas ražoti no “Albillo Real” un “Malvar” šķirnes vīnogām, ir sarežģīts aromāts, kurā dominē balto augļu, ābolu un bumbieru notis. Pēc garšas tie atgādina ienākušos augļus. Sarkanvīniem un sārtvīniem, kas izgatavoti no “Grenache” un “Tempranillo” šķirnes ogām ir sarkano ogu aromāts un ienākušos augļu garša.
            Visi šiem klimatiskie, augsnes, šķirņu un cilvēkfaktori apvienojoties, vīniem, kas ražoti šajā cilmes vietā, dod tiem raksturīgās unikālās īpašības: pārsvarā neliela raža (vidējā raža no hektāra – aptuveni 3 000 kg vīnogu), vīni ar augstu vidējo spirta saturu (14° sarkanvīniem un 12,5° baltvīniem), ar vidēji zemu skābuma pakāpi, sarkanvīni ar izteiktu krāsu, nobriedušu vai ļoti nobriedušu augļu aromāti (daudzos gadījumos atgādina ievārījumu), baltvīniem parasti ir bumbieru un ābolu nianses, bet sārtvīniem un sarkanvīniem – sarkano un melno augļu notis. Minerālu garša ar krūmāju un nobriedušu augļu garšas un aromāta niansēm.
            Kvalitatīvos dzirkstošos vīnus izgatavo no baltvīniem un sārtvīniem, kas ražoti tikai no Malvar, Albillo Real, Torrontés, Viura, Parellada, Red Grenache un Tinto Fino šķirnēm; tiem ir vieni un tie paši apgabala atšķirības elementi (raksturīgi augsnes un klimatiskie faktori), kā arī tie paši kultūras un cilvēkfaktori (lielums, stādīšanas blīvums, šķirnes, kultūras prakse, minimālais kopējais skābums 5 g/l), kas tiem piešķir raksturīgās īpašības, proti, izskatu, aromātu, nogulšņu nianses, un garša (maiga un krēmīga). Tradicionālo dzirkstošo vīnu ražošanas procesu rezultātā, tostarp pēc nogatavināšanas pudelē un otrās fermentācijas, tiem ir smalki, paliekoši burbulīši, augļains, mikrobioloģisks aromāts un svaiga, asa garša.
            9.   Būtiski papildu nosacījumi
            
            
               Tiesiskais regulējums
            
            Valsts tiesību aktos
            
               Papildu nosacījuma veids
            
            Papildu noteikumi attiecībā uz marķēšanu
            
               Nosacījuma apraksts
            
            Vīniem, kas paredzēti patēriņam, ir jābūt garantijas aizzīmogojumam un Regulatīvās padomes izdotām etiķetēm vai numurētām papildetiķetēm. Tās jāpiestiprina vīna darītavā saskaņā ar minētās struktūras noteiktajiem standartiem, un tā, lai novērstu šo etiķešu atkārtotu un turpmāku izmantošanu.
            
               Tiesiskais regulējums
            
            Valsts tiesību aktos
            
               Papildu nosacījuma veids
            
            Norobežotajā ģeogrāfiskajā apgabalā veiktā iepakošana
            
               Nosacījuma apraksts
            
            Lai saglabātu produkta īpašās fizikālķīmiskās un/vai organoleptiskās īpašības, tādējādi aizsargājot cilmes vietas nosaukuma kvalitāti un reputāciju, vīnus, uz kuriem attiecas cilmes vietas nosaukums “Vinos de Madrid”, var iepakot un nosūtīt pudeļu pildīšanas uzņēmumi, kas ir reģistrēti un saņēmuši atļauju no Regulatīvās padomes, atrodas apgabalā, kurā vīni tiek ražoti, un izmanto aizsargājamās teritorijas uzņēmēju pieredzi un tradicionālo zinātību (daudzu gadu garumā iegūtas zināšanas par specifiskajām īpašībām).
            Mērķis ir nodrošināt vīnu izcelsmi un īpašo kvalitāti, izvairoties vīnus pakļaut neatbilstošiem vides apstākļiem, kas varētu ietekmēt to organoleptiskās īpašības (redokspotenciāls, temperatūras svārstības u. c.), un tādējādi mainīt šo ACVN raksturojošos aspektus.
            Visi aizsargātie vīni, ko laiž tirdzniecībā, pirms nosūtīšanas jāiepilda pudelēs. Ar šo ACVN aizsargātos vīnus drīkst laist apgrozībā un nosūtīt tikai vīna darītavas un pudelēs, kas nemazina to kvalitāti vai prestižu. Ņemot vērā to, ka vīnu pildīšana pudelēs ir viens no kritiskajiem punktiem ražošanas procesā un, attiecīgā gadījumā, izturēšanas procesā iegūto īpašību saglabāšanai, pildīšana jāveic vienīgi vīna darītavu īpašniekiem īpaši šim nolūkam paredzētās telpās, kas atrodas noteiktajā aizsargātajā apgabalā.
            
               Saite uz produkta specifikāciju
            
            http://www.madrid.org/cs/Satellite?blobcol=urldata&blobheader=application%2Fpdf&blobheadername1=Content-Disposition&blobheadervalue1=filename%3DPliego+de+condiciones+DO+vinos+de+Madrid.+Modificacion+subzona+El+Molar.+v180215.pdf&blobkey=id&blobtable=MungoBlobs&blobwhere=1352947741300&ssbinary=true